57 leikskólar víða um land voru heimsóttir og athuguðu starfsmenn Landsbjargar og Samgöngustofu hvernig búið var um börn í bílum þegar komið var með þau til skólans.vísir / vilhelm Könnun sem Landsbjörg og Samgöngustofa gerður fyrr á árinu um öryggi barna í bílum leiddi í ljós að alls voru tuttugu börn alveg laus í bílum og þar af leiðandi í mikilli hættu . Þá voru 83 börn einungis í öryggisbeltum sem telst ekki fullnægjandi búnaður með tilliti til hæðar og þyngdar barnsins , að því er fram kemur í tilkynningu frá Samgöngustofu . Í ár var gerð könnun á 2088 börnum . 57 leikskólar víða um land voru heimsóttir og athuguðu sjálfboðaliðar úr slysavarnadeildum og björgunarsveitum víðs vegar um landið og starfsmenn Samgöngustofu hvernig búið var um börn í bílum þegar komið var með þau til skólans . „ Könnunin staðfestir mjög góðan árangur sem helst má sjá í því að árið 1985 voru 80% barna í engum búnaði – ekki einu sinni öryggisbeltum – en nú á þessu ári eru þau aðeins 1% . 10 ára meðaltal alvarlega slasaðra barna og látinna í umferðinni er nú 17,5 en árið 1996 var meðaltalið 39,6 . Þrátt fyrir þessa jákvæðu þróun er það hins vegar áhyggjuefni að 20 börn voru alveg laus í bílum og 83 voru í öryggisbeltum sem telst ekki nægjanlega öruggur búnaður með tilliti til hæðar þeirra og þyngdar . Vitnisburður um þær áherslur sem lagðar á öryggi barna í bílum í dag er að á Meðgöngu - og sængurlegudeild Landspítalans fer ekkert foreldri heim með barn sitt nema að undangenginni fræðslu um rétta notkun öryggisbúnaðar í bílum . Sú fræðsla felst m.a. í því að kenna foreldrum að festa beltin rétt , að þess sé gætt að þau séu ekki snúin , að þau séu ekki of slök eða of strekkt , að stóllinn sé ekki skaddaður eða of gamall o.s.frv . Þessi fræðsla er tryggð öllum foreldrum sama hverrar þjóðar þeir eru , “ segir í tilkynningu Samgöngustofu en niðurstöður rannsóknarinnar má nálgast hér .